JohanHeinsen/ENO huggingface dataset:
Lolland-Falsters Stifts-Tidende, 1841-01-08
Ligesaa uheldig som Deres Høivelbaarenhed har været i Deres saakaldte Beviisførelse for, at Directionen har manglet Leilighed til at befrie Bønderne for Natural hoveriet, saalidet vil det lykkes Dem at faae Velunderrettede til at troe, at Forpagteren, Kammerraad Nyholm, paa hvis Conto De saa gjerne vil overføre Øieblikkets Skyld for det Bønderne paahvilende Hoverieaag, er den, som sætter Dæmning mod Directionens gode Villie til at fjerne det. Den rene og nogne Sandhed er, at Directionen ikke vil accordere Bønderne Hoverifrihed baseret paa de nu bestaaende Forpagtningsforhold, men paa en Grundvold, der ganske forrykker disse. nemlig Deling af Hovedgaarden Corselitze til 2de Forpagtergaarde, imedens dog den nu, for hele denne Gaard og for Hovedgaarden Carlsfeldt under Eet bestaaende Forpagtningscontract gjelder til 1ste Mai 1849. Directionen gjør saaledes et omfattende Forpagtnings Arrangement til Hovedsag og Hoveriets Afløsning til Biting. Men selv under disse omvendte Forhold kunde dette store Gode opnaaes for Bønderne uden noget Offer for Fideicommisset, naar det var Bestyrelsens Alvor, under Bibehold af den nu normerede Forpagtningsafgivt at fremkalde det. Vi skulle saa nøiagtig motivere denne Paastand, at dens Rigtighed vil blive indlysende for den meest Vantroe.
Lolland-Falsters Stifts-Tidende, 1841-01-08
Forpagtningscontracten og begge Hovedgaarde bestaaer som meldt til 1ste Mai 1849, og det vilde vistnok være formeget forlangt, at Forpagteren, for at fremme Hoveriets Afløsning, skulde i dette Tidsløb betale høiere Afgivt end den, Contracten tilpligter ham at erlægge. Forpagteren har imidlertid erklæret sig villig til at føie sig efter Directionens Ønske hvad Delingen af Hovedgaarden Corselitze angaaer, og til derefter indtil 1ste Mai 1849 af det hele Areal, Contracten omfatter, at svare en saadan Afgivt, at den, tillagt den Hoverigodtgjørelse, Directionen har bragt i Anslag, og som den selv skulde oppebære hos Bønderne, opløber netop den Forpagtningssum, som nu og indtil 1ste Mai 1849 svares af Hovedgaardene. Han har derhos erklæret sig villig til en saadan Forhøielse, som kunde holde Fidercommisset skadesløs, for Renten af de Bygningsomkostninger m. m., som maatte anvendes, og endelig har Forpagteren anbudt et betydeligt Tillæg i Afgivten for en forlænget Forpagtningstid. Directionen fordrer derimod for Tidsløbet intil 1ste Mai 1849 en Forpagtningsafgivt, som, tillagt Godtgjørelse for Hoveriets Afløsning, opløber i det Hele flere Tusinde Tønder Byg mere end Forpagteren for samme Tidsløb efter den bestaaende Contract er pligtig at udrede, og endnu er høiere Afgivt for forlænget Forpagtningstid.
Lolland-Falsters Stifts-Tidende, 1841-01-08
Vi ere overbeviste om, at Deres Høivelbaarenhed ikke vil benægte Rigtigheden af disse factiske Omstændigheder; men finder Modsigelse Sted, skulle vi ikke undlade at opvarte med Talstørrelser, der ville hæve enhver Jndvending. Efter saaledes at have fremstillet Factum, overlade vi roligen til Enhvers Dom, om det er Forpagteren, der nu lægger Hindringer i Veien for Hoveriets Afløsning. (Fortsættes i næste M.
Lolland-Falsters Stifts-Tidende, 1841-01-08
Jndenlandske Efterretninger. Det blev allerede ved det forrige Stændervalg gjort gjældende, og som Valgenes Udfald viste, ogsaa fulgt i Praris, at man saameget som muligt burde afholde sig fra at vælge kongelige Embedsmænd, fordi det er Folket, Borgerne, der i Stænderne skal tale, overfor Regjeringen, men Embedsmændene ere jo Regjeringens Lemmer og Deele. Denne Tanke er nylig i Fædrelandet bleven udviklet med den fuldkomneste Klarhed. Naar man siger (saaledes dømmer den forstandige Forfatter),at det danske Folk hidtil har staaet under Enevolds regjeringens Formynderskab, saa at denne har handlet, talt og tænkt for det, hvad er da Meningen deraf, at Folket just derved har staaet under Embedsmændenes Formynderskab, efterdi man ved Regjeringen ikke kan tænke sig Kongen alene, men Kongen i Eet med sine Embedsmænd, først de høieste og igjennem disse de lavere, saa at Regjeringen paa denne Maade lig et Væsen med mange Arme griber om det hele Land. Naturligviis maa der da hos Embedsmændene opstaae en Tilbøielighed til at antage og udtale Regjeringens Anskuelser, og det saameget mere, som de ere afhængige af den med Hensyn til Avancement, Naadestegn o. s. v. Det er sandt, vi mangle ikke Embedsmænd, som desuagtet have viist sig uafhængige, saavel af deres Stands Anskuelser, som af Haab og Gunst eller Frygt for Ugunst; men paa denne Uafhængigheds følelse er der nylig bleven lagt et stærkt Baand ved Rescriptet af 31te October 1840, som tilrette viser de Embedsmænd, der have deeltaget i Petitioner angaaende Skattebevillingsret, og i den Anledning indskjærpet Embedseden. Det er aabenbart, at naar det vigtigste af alle Spørgsmaal, det om Skattebevillingsret og statsretlige Garantier, forekommer i Stænderforsamlingen, da maae Embedsmændene føle sig satte i en tvetydig Stilling, i en imellem deres Pligter som Stænderdeputerede og som Embedmænd. (Kbhpst.)
Lolland-Falsters Stifts-Tidende, 1841-01-08
Ved de nu tilendebragte Valg af en Deputeret for Kjøbstædernes 4de Valgdistrict, er Justitsraad, Bye og Herredsfoged Harhoff i Ringsted valgt, til Deputeret og Kjøbmand Schou i Slagelse til Suppleant. Vests. Av.) Det lader sig ikke nægte, at Christian den 8de forstaaer at vælge sine Mænd, og vi have kun hørt een Mening om, at samtlige Collegier ikke kunde være blevne bedre besat, end de ere blevne; men det viser ogsaa at Collegial-Besætningen ikke har været saa ringe, som Mange have meent, thi det nye Personale er ganske sammensat af de forhaanden værende Elementer. Man vilde imidlertid gjøre de afgaaede Embedsmænd Uret, om man vilde søge Aarsagen til deres Afskeed i deres Uduelighed eller mindre Duelighed; vel ere vi af den Mening, at det er Eliten, som man har beholdt tilbage, men at der ogsaa blandt de Afgaaede findes udmærket duelige Mænd, vi ville blot som Exempel nævne den forrige Committerede i General-Toldk. Preusser, en Mand, hvem Regjeringen vist ogsaa snart vil anvende i et andet Embede. Det fremgaaer iøvrigt af den stedfundne Reorganisation, at man, saameget som det har kunnet lade sig gjøre, uden ganske at opgive Collegialformen, har søgt at indpode den ministerielle eller departementale Bestyrelse. De nye Departementschefer ville blive temmelig uafhængige af hinanden, og der er ingen Tvivl om, at det vil have en heldig Jndflydelse paa Forretningernes conseqvente og hurtige Expedition.
Lolland-Falsters Stifts-Tidende, 1841-01-08
Der tænkes nu paa en Forening af Møller lauget og Bagerlauget, som vist ogsaa er meget hensigtsmæssigt, da de begge behandle samme Product. Møllerne skulle være villige til Foreningen, men Bagerne skulle ikke vise megen Appetit dertil, hvilket turde være et temmelig slaaende Beviis for, hvad der har været saameget omtvistet i den senere Tid, at Bagernes Næringsvei er sær indbringende.
Lolland-Falsters Stifts-Tidende, 1841-01-08
Fra Nytaar har Dagen atter faaet en ny Redacteur i Hr. Cancellieraad Fribert.
Lolland-Falsters Stifts-Tidende, 1841-01-08
Af Kjøbenhavns Adresseavis erfares, at et Jnteressentskab agter til Sommer at oprette en Dampskibsfart til Dyrehaven for 8 s. Personen. Det vil blive en farlig Concurrent for Vognmændene og Hyrekudskene, hvis Stilling allerede nu er temmelig mislig.
Lolland-Falsters Stifts-Tidende, 1841-01-08
J Søndags lod en ung Belgier, Hr. Francois Prume, sig høre paa Violin paa det kgl. Theater. Huset var kun lidet besøgt, deels vel fordi det var Julefesten, og deels fordi Mandens Navn endnu var ubekjendt, men alle Tilstedeværende ere enige i at det er den første Violinist, der i Mands Minde er optraadt i Kjøbenhavn, og det er derfor ikke at betvivle, at han ved sine følgende Concerter vil faae fuldt Huus. Hans Foredrag er reent og aandfuldt, og han er i en forbausende Grad Herre, over sit Jnstrument. Men foruden dette store Kunstnertalent er han endnu i Besiddelse af to andre Egenskaber, der i Forening med hans Talent ret synes at stemple ham til at blive Lykkens Yndling. Han er en overmaade smuk Mand paa kun 22 Aar, og med en udmærket Anstand. Han spiller i Ordets sande Forstand med Grace. Der fordunkler han ganske Ole Bull, hvis firekantede keittede Væsen undertiden fremkaldte et vilkaarligt Smiil, og selv som Kunstner betragtet, er det i det mindste vor Mening, at Ole Bull var mere Kunstmager end Kunstner. Artilleriecapitain Tscherning, hvis forventede Tilbagekomst til Fædrelandet vi allerede have anmeldt, er i disse Dage ankommen til Kjøbenhavn.
Lolland-Falsters Stifts-Tidende, 1841-01-08
J denne Juletid seer man hos Conditor Pedrin i Kjøbenhavn to Sukkertempler, der, efter hans Forsikkring, have kostet hvert 1000 Rbd. De ere gjorte i Paris, og vare bestemte til Kronningen, men bleve ikke modtagne.
Lolland-Falsters Stifts-Tidende, 1841-01-08
Hs. Maj. har i Overeensstemmelse med § 3 af Bekjendtgjørelsen af 18de Mai 1840 allernaadigst tilladt, at der maa tegnes Actier til en Jernbane imellem Altona og Kiel over Pinneberg, Barmstedt, Kellinghusen og Neumünster. – Vi tilføie, at vi, efter nu at være komne i Besiddelse af Professor Hansens med særdeles Sagkundskab og Klarhed over denne Gjenstand udarbeidede Værk, heraf i Uddrag skulle meddele vore Læsere, hvad der fordem maa antages at have den almindeligste Jnteresse. (Berl. Tid.)
Lolland-Falsters Stifts-Tidende, 1841-01-08
Corsaren vil vide, at de holsteenske Jøder have besluttet en Takadresse til Stænderforsamlingerne, fordi de ved dem ere blevne reddede fra den Fare, at blive optagne i den babyloniske Stat Schleswig-Holstein."
Lolland-Falsters Stifts-Tidende, 1841-01-08
Justitsraad Møller, Chef for Revisionscontoiret for Skifterne og de offentlige Stiftelsers Midler under det danske Cancellie er udnævnt til Decisor for Revisionsvæsenet, Landmilicesagerne og Brandvæsenscontoiret med 2,500 Rbd. Gage og Rang som Deputeret; dog har han kun Sæde i Collegiet i de to sidstnævnte Slags Sager og ellers, naar han tilkaldes. Med Hensyn til det underordnede Personale ere Gagerne regulerede saaledes: 4 Fuldmægtige (en ny Værdighed) 800 Rbd., 1 Cancellister med 600 Rbd., 4 dito med 500 og 4 dito med 400 Rbd.
Lolland-Falsters Stifts-Tidende, 1841-01-08
Kammerraad og Toldinspecteur Øckenholt i Kjøbenhavn er afgaaet, efter Sigende med 2200 Rbd. Vartpenge.
Lolland-Falsters Stifts-Tidende, 1841-01-08
Nykjøbing. Onsdagen den 6te dennes berøvede en Tjenestekarl i Ønslev Høimølle sig selv Livet, idet han ved Daggry forlod Leiet, som han deelte med en anden Karl, og hængte sig paa et Loft. Ved de oplyste Omstændigheder er det udenfor al Tvivl, at den Ulykkelige ved Kortspil er bragt til den fortvivlede Beslutning at begaae Selvmord. Han havde nemlig i den senere Tid hengivet sig meget til denne fordærvelige Lidenskab, og da han var uheldig i Spillet, blev han derved forledet til at stiæle Penge fra sine Medtjenere; dette blev opdaget, og skjøndt han vel ikke frygtede retslig Forfølgelse, kunde han dog ikke bære Tanken om at være Gjenstand for Andres Mistanke og Foragt. Maatte dog saadanne rystende Exempler bidrage til at hæmme den stedse mere og sig gribende Spillesyge og drage Andre tilbage fra Fordærvelsens Afgrund, Vi opfordre i Særdeleshed, Enhver til i sin Kreds at arbeide mod de talrige Kipper, hvor Ungdommen forføres og fordærves, og hvor mangen Mand og Fader ved Trekort og Brændeviin tilsætter det, hvoraf Han og Hans skulde leve. Det Sted, hvor den her omtalte Selvmorder trods sin Huusbondes udtrykkelige Forbud og sit eget under Taarer aflagte Løvte tilbragte mange Nætter, er hos Skræder Jens Nielsen i Ønslev.
Lolland-Falsters Stifts-Tidende, 1841-01-08
Af 199 Vælgere i 9de Valgdistrict mødte 123, nemlig i Nakskov 49 af 74, i Rødby 44 af 75 og i Maribo 32 af 50. Af de afgivne Stemmer faldt 103 paa Kjøbmand K. Sidenius i Maribo, 57 paa Brændeviinsbrænder Lyhmeier i Rødby, og desforuden 54 paa Reservechirurg Districhtslæge Müller i Nakskov og 21 paa Birkedommer og constitueret Byfoged Møller i Maribo. Sidenius havde 49 i Nakskov 25 i Rødby og 29 i Maribo. Lyhmeier 33 i Rodby og 24 i Maribo.
Lolland-Falsters Stifts-Tidende, 1841-01-08
Reservechirurg Müller 45 i Nakskov, 4 i Rødby og 4 i Maribo. Birkedommer Møller 19 i Rødby og 2 i Maribo.
Lolland-Falsters Stifts-Tidende, 1841-01-08
J Forbindelse med Valghandlingen i Nakskov den 5te dennes blev den nu fuldførte nye Raadhuusbygning indviet med en Tale af Stiftamtmanden, og om Aftenen benyttedes den store og smukke Raadstuesal til Concert og Bal.
Lolland-Falsters Stifts-Tidende, 1841-01-08
Blandinger. J Leipz. Allgem. Zeit. skrives fra Christiania under 7de December: "Stor Deeltagelse opvækker en her af Høiesteret afsagt Dødsdom over 13 for en Deel velhavende Bønder i Nummedalen. J dette, i Nærheden af Kongsberg Sølvværk liggende Dalstrøg, har der fra utænkelige Tider bestaaet en Ret, ifølge hvilken Jndbyggerne dersteds selv eftersporede de begaaede Tyverier og straffede dem, som de traf skyldige. J Udøvelsen af denne deres Function er der imidlertid ved et piinligt Forhør blevet tildeelt en Mistænkt saa mange Slag og Mishandlinger, at hans Død kort efter paafulgte. Efter Lovens Bogstav have nu de, 13 Mænd, som ere Skyld i den Mistænktes Død, forbrudt deres Liv, men den kgl. Benaadelse vil sikkert blive dem til Deel, allerhelst da 6 af de dømtes Koner i disse Dage have begivet sig paa Veien til Stockholm for at anraabe Kongens Mildhed. Deres indstændige Bøn er, at deres Mænd maae undgaae den vanærende Straf, og de forlange kun uhindret Salg af deres Eiendomme, for at kunne begive sig til America.
Lolland-Falsters Stifts-Tidende, 1841-01-08
Hr. Johard i Brüssel, bekjendt ved sine industrielle Kundskaber, beretter, at han paa en nyligen i England foretaget Reise har seet hæve sig i Nærheden af Liverpools Havn, en uhyre Bygning af Quaderstene, bestemt til Toldbod. Da han ikke bemærkede Arbeidere, spurgte han, hvorfor der ikke arbeidedes, men erholdt til Svar, at der arbeidedes, og at alle Arbeiderne vare tilstede; en stod ovenpaa Muren, en anden nedentil ved en Kran, og den tredie styrede Hanen paa en Dampmaskine, og disse tre Arbeidere udførte ligesaameget som ellers 300 Murere, der arbeidede med Muursteene. Stene af 4000 Pd. Vægt hævedes op til anden Etage til Muren, hvor Arbeideren stod, denne modtog dem, haandterede dem uden Anstrængelse, og paa et givet Tegn lagdes de paa deres Plads. Man byggede med Damp. Der var begyndt med at omgive Byggepladsen med en Jernbane, og paa denne stilledes en uhyre Kran 200 Fod høi. Denne Kran rager op over Bygningen; ved Touge i stor Afstand befæstede, holdes den opret. Jntet lader sig Redigeret, trykt og udgivet af W. F. Laub i Nykjøbing. de sammenligne med denne af Damp drevne Maskines Nøiagtighed og Følgagtighed; efter Commando hæver den de sværeste Tyngder og nedsænker dem indtil paa en Linies Forskjel. Forberedelserne til at bygge med Damp ere noget kostbare, men der spares 50 pCt. i Dagløn.
Lolland-Falsters Stifts-Tidende, 1841-01-08
Ved Tallotteriets 1381 Trækning i Altona udkom: Ved Tallotteriets 1514 Trækning i Kjøbenhavn udkom: Gudstjeneste. Paa førstkommende Søndag begynder Gudstjenesten i Nykjøbing Kirke Kl. 1.
Lolland-Falsters Stifts-Tidende, 1841-01-08
AVERTISSEMENTS. J Overeensstemmelse med Forordningen af 15de Mai 1834 § 46 kundgjøres herved, at ved den for Kjøbstædernes 9de Valgdistrict afholdte Valghandling valgtes. til Deputeret.
Lolland-Falsters Stifts-Tidende, 1841-01-08
Kjøbmand og Borgerrepræsentant Knud Bredenberg Sidenius i Maribo og til Suppleant:
Lolland-Falsters Stifts-Tidende, 1841-01-08
Brændeviinsbrænder og Borgerrepræsentant Christian Lyhmeier i Rødby. Nykjøbing paa Falster den 8de Januar 1841. R. v. Jessen, Valgdirecteur.
Lolland-Falsters Stifts-Tidende, 1841-01-08
De som staae tilbage med Betaling for Avertissementer, indførte i Stiftstidenden, og hvem Regninger under 30te og 31te f. M. ere tilsendte, anmodes om behageligen snarest muligt at betale disse, enten til en af Adressecontoirets Commissionairer, for Nakskov og Omegne Hr. Kjøbmand Roepstorff, og for Maribo og Omegn. Hr. Boghandler Giegengack, eller til Nykjøbing den 5te Januar 1840. Adressecontoiret.
Lolland-Falsters Stifts-Tidende, 1841-01-08
En saa god som nye Wienervogn, lettrækkende og til 4 Personer anvises til Salg af H. J. Mackeprang.
Lolland-Falsters Stifts-Tidende, 1841-01-08
For en duelig Jomfrue, som forstaaer at styre en stor Huusholdning og tillige kan paatage sig Overopsynet med et Meierie, anviser Adressecontoiret en fordeelagtig Tjeneste til anstundende 1ste Mai 1841.
Lolland-Falsters Stifts-Tidende, 1841-01-08
For et ungt Menneske, som har Lyst til at anbringes ved Landvæsenet, er en Plads ledig paa en Avlsgaard til 1ste Mai 1841. Adressecontoiret. anviser.
Lolland-Falsters Stifts-Tidende, 1841-01-08
En Huusleilighed, bestaaende af en Stue paa 2 Fag, en ditto paa 3 Fag, 1 Spisekammer og Kjøkken, samt en Kielder paa 2 Fag, Brændehuus, Staldrum til 4 Heste, Loe og Lade, er at erholde til Leie til Paaske Flyttetid førstkommende, naar man henvender sig til Madame Knust i Nykjøbing. Det bemærkes, at for en Kjøbmand er denne Huusleilighed særdeles passende, da samme ligger midt i Nykjøbings Frisegade.
Lolland-Falsters Stifts-Tidende, 1841-01-10
Lollands Falsters Tidende. Stift Søndagen den 10 Januar.
Lolland-Falsters Stifts-Tidende, 1841-01-10
Til høivelbaarne Hr. Kammerjunker, v. Classen. (Sluttet.) Vi maae benægte, at Bøndernes Raisonnement om Hoveriets Afløsning leder til det Resultat, at det fordem er oeconomisk rigtigt at bibeholde Naturalarbeidet. Denne Deres Høivelbaarenheds Paastand modsiges af selve Corselitze Bønders gjentagne Bestræbelser for at blive hoverifrie, ligesom nok ogsaa deres Forpagtning overhovedet er saadan, at de ikke kunne befrygte Mangel paa Evne til at udrede en passende og billig Godtgjørelse. De Kjendsgierninger, Hr. Kammerjunkeren nævner som Støtte for saadant Deres Assertum, ere – med Deres Tilladelse - ikke nøiagtigen refererede.
Lolland-Falsters Stifts-Tidende, 1841-01-10
De tvende Bønder, Deres Høivelbaarenhed paapeger og som vi kunde navngive, dersom det var nødvendigt, vare med Dem enige om den egentlige Afgivts Størrelse, nemlig 2 1/2 Td. Byg pr. Td. Hartkorn, der var mere end den Godtgjørelse, Fideicommisset skulde give Forpagteren for Hoveriets Afsavn Fremdeles vare de villige til, ved Siden af denne Afgivt at forrette adskilligt Naturalarbeide, ikke for Forpagteren, men for Fideicommisset, saasom hver især at hjemkjøre noget mere end 1 1/2 Favn Brænde aarlig, at vedligeholde Veie og aarlig at forrette 2 Spænddage med Materialier til Hovedgaardens Reparation. Man var saaledes enig om Afgivtens Størrelse, men bleve uenige og Ydelsesmaaden, idet Deres Høivelbaarenhed foruden at drage Omsorg for Stiftelsens Fordeel derved, at De betingede den en Kornafgivt, som var høiere end den Stiftelsen skulde tilsvare Forpagteren, fordrede Bygget betalt efter Capitelstaxten med Tillæg af 16 sk. pr. Tønde, imedens Bønderne kun vilde tillægge 8 sk. pr. Tønde. Saaledes er Factum, og det er indlysende, at det var Deres Høivelbaarenheds mindre billige Fordringer, der afbrød Underhandlingerne.
Lolland-Falsters Stifts-Tidende, 1841-01-10
Hr. Kammerjunkeren vil forhaabentlig indrømme os, at Hoveriets Værdi er begrændset, og at de Arbeids pligtige ei kunne siges at være ligegyldige ved dets Afløsning, fordi de ei ville vederlægge denne med mere end hvad de ansee at være dens Værdi.
Lolland-Falsters Stifts-Tidende, 1841-01-10
Det var ingenlunde de omhandlede 2de Mænd om at gjøre, at spare nogle Mark aarlig, men de ansaae det uforsvarligt, at underkaste sig en Fordring, der overskreed billigheds Grændser, og hvorved de paa en Maade vilde have dannet en, de andre Bønder bebyrdende Regel. Det læsende Publicum maa nu dømme, om det er Deres Høivelbaarenheds Breve eller vore Artikler, der indeholde et Væv af Usandhed. Hvad den af Dem paaankede raa Tone angaaer, da antage vi ikke, at denne Bebreidelse sigter til os, da vi ere os bevidst, at have bibeholdt en Tone, der kan gjøre Fordring paa at kaldes passende, anstændig og Gjenstanden værdig, ligesom vi ogsaa haabe at have lagt for Dagen, at vi ere saa fortroelige med Forholdene, at vi kunne have og ere istand til at bibringe Andre en rigtig og begrundet Mening om Fideicommissets Færd i Hoverisagen som i andre Administrationsgrene.
Lolland-Falsters Stifts-Tidende, 1841-01-10
Vi vide ikke saa nøie om alle andre Journalister have fulgt vor Opfordring om at overføre vore Artikler i deres Blade; men vi kunne tjene Deres Høivelbaarenhed med, i alt Fald at foranstalte det fornødne Supplement, da vi ere overbeviist om, at vore Oppositions blade gjerne aabne deres Spalter for Behandling af et Emne, der har offentlig Jnteresse, og at selve den "Berlingske vil indrømme os en Plads for saadant Øiemed. Det skal inderlig glæde os, om det virkelig forholder sig saa, at Deres Høivelbaarenheds Forhold til Godsernes Bønder er godt. Det er dog ikke længesiden et Factum foregik, der synes at tyde paa en Strænghed, som neppe lader sig forene med et godt Forhold, idet nemlig Deres Høivelbaarenhed lod en af Godsernes ældste og værdigste Fæstere indkalde for Forligelsescommissionen, og forcerede ham til at betale Mulct, – vi bruge dette Udtryk, da Manden kun havde Valg imellem at betale og at gjøre flere Reiser, – fordi han ikke personlig anmeldte, at have bortleiet et til Gaarden hørende Huus, men sendte Leieren i saadant Ærinde. Leieren var en af Godsets egne Folk og Deres Høivelbaarenhed havde intet imod hans Optagelse at erindre, hvoraf synes at fremgaae, at berørte Mangel paa pligtskyldig Opmærksomhed under et venligt og godt Forhold kunde været afsonet med en tilrettevisende Paamindelse. Men det er muligt, at dette Tilfælde kan have været en Undtagelse, og vi erkjende at Meget lader sig retablere i kort Tid; thi Faa hav som Deres Høivelbaarenhed Midler til at skabe Lykke og Tilfredshed i en stor Kreds og selv at nyde disse Livets Goder i Deres egen Skabelse.
Lolland-Falsters Stifts-Tidende, 1841-01-10
Paa Deres Høivelbaarenheds Eloge over de Administrationsgrundsætninger, som følges, ville vi ikke videre gaae ind, men kun tillade os den enkelte lille bemærkning, at naar Fideicommisset understøtter Bønderne, f. Ex. med Henstand paa Skatter og Afgivter, hvilken Understøttelse nok iøvrigt sjeldent forlanges eller behøves, er det ikke aldeles uden Exempel at man lader sig denne Velvillie vederlægge med lidt Natural arbeide udenfor Hoveriforeningen. Vi ere langt fra at opholde os over denne Foranstaltning, med hvilke vistnok den i Øieblikket forlegne Bonde kan være vel tjent, men ville blot, som nærmere Berigtigelse have antydet, at der undertiden skjuler sig lidt Egennytte bag en Hjælpsomhed, der har Udseende af at være reen Gunstbeviisning, flydende af mild, human og understøttende Behandling. Efter saaledes at have modgaaet Hovedmomenterne i den fra Dem hidrørende Correspondence-Artikel, skulle vi ikke opholde os ved dens øvrige Raisonnements, der forekomme os at laborere af saadanne Synder imod sund Logik og at være saa udsvævende, at sammes Værdi let og uden videre Analyse lader sig opfatte.
Lolland-Falsters Stifts-Tidende, 1841-01-10
Vi tage nu Afskeed med Deres Høivelbaarenhed for dennefinde; men da De, der nu har gereret Dem som Directionens Organ, fortæller os, at Hoveriets Afløsning ikke kan paatænkes førend 1849, saa ville vi formodentlig i dette lange Tidsrum tillade os imellemstunder at tale et Ord med Dem om dette Anliggende. Januari 1841.